Eelnõu 15.08.2024

Esitaja: vallavalitsus

Ettekandja: vallavanem Mikk Järv



**KANEPI VALLAVOLIKOGU**

**OTSUS**

Kanepi 15.08.2024 nr 1-3/

**Vallavara võõrandamine**

Kanepi vallale kuulub korteriomand aadressiga Põlgaste keskus 4-4, Põlgaste küla, Kanepi vald, üldpind on 40,10 m2. Korter on ahiküttega, vajab sanitaarremonti ning see ei ole kasutuses. Aadressil Põlgaste keskuse 4 vallale teisi kortereid ei kuulu. Arvestades korteri seisukorda ning asjaolu, et tegemist on ahiküttega korteriga, ei ole selle omamine vallale otstarbekas. Volikogu majandus- ja eelarvekomisjon on esitanud 07.05.2024 koosolekul ettepaneku vähendada valla omandis olevate ahiküttega korterite arvu ning esitada volikogule ettepanekud korterite võõrandamiseks.

Kanepi vallale kuulub maaomand aadressiga Kooli 6b, Kanepi alevik, Kanepi vald, sihtotstarve 100% elamumaa, üldpindala 1147,0 m2. Kinnistu paikneb siiluna Kooli 6 ja Kooli 8 korterelamute vahel. Kinnistul asub kuur, mis on eelnimetatud kortermajade kasutuses. Kinnistut on hooldanud kasutajad. Arvestades kinnistu asukohta ning suurust ei ole tegemist eraldiseisva elamukrundiga. Vallal puudub kinnistu kasutusvajadus, see on avalikuks otstarbeks mittevajalik. Kooli 6 ja Kooli 8 korteriühistud on avaldanud soovi kinnistu omandamiseks. Kinnistu maa maksustamis hind on 4003 eurot.

Kanepi Vallavolikogu 23.01.2018 määruse nr 1 „Kanepi vallavara valitsemise kord“ § 7 lg 5 p 1, § 14 lg 1-2 ja § 16 lg 1 p 1 alusel, Kanepi Vallavolikogu

**otsustab:**

**1.** Võõrandada enampakkumise korras Kanepi valla omandis olev, avalikuks otstarbeks mittevajalik kinnisasi Põlgaste keskus 4-4, Põlgaste küla, Kanepi vald, Põlva maakond, korteriomand, katastritunnus 28501:001:0700, registriosa nr 2650538, üldpind 40,10 m2. Enampakkumise alghind 14 000 eurot.

**2**. Võõrandada otsustuskorras Kanepi valla omandis olev, avalikuks otstarbeks mittevajalik kinnisasi Kooli 6b, Kanepi alevik, Kanepi vald, Põlva maakond, elamumaa 100%, katastritunnus 28401:001:0338, registriosa nr 24618850, üldpind 1147,0 m2. Otsustuskorras võõrandamise hind 4003 eurot.

**3.** Volitada Kanepi Vallavalitsust korraldama käesoleva otsuse punktis 1 nimetatud vallavara võõrandamine enampakkumise korras. Põhjendatud juhul ning vara turuväärtuse eksperthinnangu alusel võib vallavara võõrandada otsustuskorras.

**4.** Otsus jõustub teatavakstegemisest.

**5.** Otsuse peale võib esitada Kanepi Vallavolikogule vaide haldusmenetluse seaduses sätestatud korras 30 päeva jooksul arvates otsusest teadasaamise päevast või päevast, millal oleks pidanud otsusest teada saama, või esitada kaebuse Tartu Halduskohtule halduskohtumenetluse seadustikus sätestatud korras 30 päeva jooksul arvates otsuse teatavakstegemisest.

Piret Rammul

volikogu esimees